น้ำอสุจิไหลลงไปตรงช่องคลอดวันที่25 แล้วกินยาคุมฉุกเฉิน ไม่มีการสอดไส้ แค่แตะๆ วันที่1มีเลือดออกนิดหน่อย แต่ไม่มีอาการปวดท้องหรือมวลท้อง จะมีโอกาสท้องมั้ยคับ
สวัสดีค่ะ น้ำอสุจิที่ไหลโดนแค่ช่องคลอดตรงภายนอกนั้น มีโอกาสทำให้ตั้งครรภ์ได้น้อยมาก เพราะตัวอสุจิที่อยู่ภายนอกร่างกาย มักจะตายไปอย่างรวดเร็วแต่ในกรณีนี้ที่ได้กินยาคุมฉุกเฉินเพิ่มไปแล้ว ถ้าได้กินอย่างถูกต้อง ก็จะช่วยลดโอกาสตั้งครรภ์ลงไปได้อีกประมาณ 80-90% แต่จริงๆแล้ว ถ้าไม่ได้มีเพศสัมพันธ์แบบสอดใส่เลย แทบจะไม่มีความจำเป็นในการใช้ยาคุมฉุกเฉินยาคุมฉุกเฉินอาจทำให้มีเลือดออกผิดปกติทางช่องคลอด ตามมาหลังจากนั้นได้ประมาณ 1-2 สัปดาห์ อาจมีปวดท้อง คลื่นไส้ อาเจียนได้ควรสังเกตอาการต่อไปก่อน และอาจซื้อชุดตรวจครรภ์ทางปัสสาวะมาตรวจได้เองเบื้องต้น ให้ผลบวกได้ 10-14 วันหลังปฏิสนธิค่ะ